  Майя Бывальцева Россиысь но Удмуртиысь дано тренерез Виктор Кузнецовез буре вайыса, 10–13 куартолэзе Ижкарын «Олимпиец» катокын (Удмурт урам, 222а) следж-хоккеен шудонъя огъяросси вожвылъяськон ортчоз. Со сярысь элькунысь спортивно-адаптивной школалэн «ВКотакте»вотэсысь огиназ ивортэмын. Олимпиец» катоклэн йӧ вылаз Россиысь но дуннеысь кужмоосыз след-хоккеистъёс потозы, соос пӧлын Сочиын Паралимпи шудонъёслэн, дуннелэн чемпионатъёсызлэн но Европалэн чемпионатэзлэн призёръёсыз Удмуртиысь спортивно-адаптивной школаӴошатсконэ пыриськозы «Удмуртия», Ханты-Мансийск автоном округысь «Югра», Оренбург улосвылысь «Ястребы» командаос но Москвалэн сборноез. Шудонъёсы эркын пырын луоз. Вожвылъяськонлэн радлыкез: 10-тӥ куарусён 11:00 — «Югра» — Москвалэн сборноез 13:00 — вожвылъяськонэз сӥё-дано усьтон 13:30 — «Удмуртия» — «Ястребы» 11-тӥ куарусён 11:00 — Москвалэн сборноез — «Ястребы» 13:00 — «Югра — «Удмуртия» 12-тӥ куарусён 11:00 — «Удмуртия» — Москвалэн сборноез 13:00 — «Ястребы» — «Югра» 13-тӥ куарусён 11:00 — куинетӥ инты понна шудон 13:00 — финал 15:00 — вожвылъяськонэз ворсан ужрад Виктор Кузнецовлэн пиез, суй-пыдзыя сӧсыр муртъёслэн спортсыя тренер Андрей Кузнецов ивортодэтъя «Удмуртия» агентстволы вераз, табере та ӵошатсконъёс Удмуртилэн тӧроезлэн кубокез понна вожвылъяськон интые котькуд ар радъяськылозы шуыса. Виктор Николаевич Кузнецов — калыккуспо классъем спортъя мастер, Паралимпи комитетлэн улосвыл ёзэтэзлэн кивалтӥсез, Россиын следж-хоккейлы кутскон сётӥсь, Россиысь, но Удмуртиысь дано тренер. Возьмамтэ шорысь улонысь кошкиз кылем арын коньывуонэ. Тодэ вайытом, 21–25 гудырикошконэ Москваын ортчем «Кубок Мужества» вожвылъяськонын «Удмуртия» клубысь следж-хоккеистъёс кыкетӥ инты басьтӥзы. Тегъёс: Спорт Ижкар Следж-хоккей Удмуртия сӧсыръёс буреваён  